《中年》
宋代·毛珝

中年已悟昔皆非，正学无师更可悲。诗道纵能通阃域，圣经曾未涉藩篱。

拟从周子参无极，更为东莱续近思。适意舞雩时一咏，区区何用苦吟为。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。